Som dere ser på bildene fra i dag har jeg brukt de svarte Converse ALL STAR-skoa i dag også. I tillegg til LORUS-klokka jeg fikk av Anders rett etter at jeg hadde begynt å jobbe som bussjåfør. Jeg er utrolig glad i denne klokka, og man ser at den har blitt brukt ganske mye! Men nå som jeg har flere klokker å velge mellom, blir ikke  "slitasjen" like stor som når man bare har en klokke. Fikk også tatt noen "dramatiske" bilder fra Utgårdskilen i morges. Mørke skyer truer sydfra. I den tredje og siste videoen, legg merke til bråket fra vindusviskerne! Mens de aller fleste sitter og leser avisa eller annet lesestoff når de har tid til overs mellom turene, har jeg en tendens til å ta bilder. Resultatet har dere mildt sagt sett de siste dagene.